ПРОТОКОЛ № 26

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 15 декември 2025 г.

Днес, 15 декември 2025 г. (понеделник) от 14:00 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА
	
                                                  ЧЛЕНОВЕ:	СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;
Деница Захариева – началник отдел „Дисциплинарни производства на съдии“ в дирекция „Дисциплинарна дейност“, АВСС;
Огнян Йорданов –  юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС.

Заседанието протече при следния дневен ред:

1. Заповед № 598/30.10.2025 г. на административния ръководител на Районен съд – Горна Оряховица, с която на основание чл. 327, ал. 1 от Закона за съдебната власт, е обърнато внимание на Пламен Ангелов Станчев – съдия в Районен съд – Горна Оряховица.

2. Акт за резултати от извършена комплексна планова проверка в Административен съд – Бургас по административни и касационни дела, възложена със заповед № ПП-25-29/02.06.2025 г. на главния инспектор на ИВСС.
Приложение: писмо с рег. индекс № ВСС-17264/03.12.2025 г.

3. Сигнал, изготвен на основание чл. 54, ал. 1, т. 5 ЗСВ, с изх. № СР-17-418/20.11.2025 г. на ИВСС, постъпил във ВСС с рег. индекс № ВСС-16824/24.11.2025 г.

4. Становища и сигнал, изготвени на основание чл. 54, ал. 1, т. 5 ЗСВ, с изх. № Ж-25-851, 879, 982 и 984 от 05.12.2025 г. на ИВСС, постъпили във ВСС с рег. индекс № ВСС-17418/05.12.2025 г.

5. Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.04.2025 г. - 30.09.2025 г.

6. Информация от ИВСС относно предприетите от и. ф. административен ръководител на Районен съд – Мездра мерки за изпълнение на препоръките, дадени в сигнал, изготвен на основание чл. 54, ал. 1, т. 5 ЗСВ, с изх. № Ж-25-74/27.02.2025 г. на ИВСС (рег. индекс № ВСС-5636/12.11.2025 г. на ВСС).

7. Информация от ИВСС относно предприетите от административния ръководител на Районен съд – Велинград мерки за изпълнение на препоръките, дадени в акт за резултати от извършена комплексна планова проверка, възложена със Заповед № ПП-25-23/09.05.2025 г. на главния инспектор на ИВСС (вх. рег. индекс № ВСС-13942/13.11.2025 г. на ВСС).

8. Сигнал от „Джей Анд ай“ ЕООД, ЕИК 204709773, относно неправомерно извършване на продажба на имущество по т. д. № 3 от 2018 г. по описа на Окръжен съд град Видин, рег. индекс № 94-00-184/23.09.2025 г.
Приложение: писмо с рег. индекс № ВСС-17456/08.12.2025 г. (изх. № 94-00-184/03.12.2025 г. на Министерство на правосъдието).

9. Решение № 11714 от 19.11.2025 г., постановено по адм. дело № 12075/2024 г. по описа на Върховния административен съд – Петчленен състав – ІІ колегия.

По внесените допълнителни точки и на основание последвалите разисквания по дневния ред

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Включва в дневния ред следните допълнителни точки:
 
10. Писмо от Министъра на правосъдието с изх. № 99-00-171#3/09.12.2025 г. относно предоставяне на информация (принос) от страна на Република България за подготвянето на седмия годишен Доклад за върховенство на закона в  Европейския съюз за 2026 г.

11.  Доклад от началник отдел „Международна дейност“, дирекция „Международна дейност, връзки с обществеността и протокол“ относно въпросник за независимостта на съдебната власт, разработен от Европейската мрежа на съдебните съвети съвместно с Генерална дирекция „Правосъдие и потребители“ на Европейската комисия.

1. ОТНОСНО: Заповед № 598/30.10.2025 г. на административния ръководител на Районен съд – Горна Оряховица, с която на основание чл. 327, ал. 1 от Закона за съдебната власт, е обърнато внимание на Пламен Ангелов Станчев – съдия в Районен съд – Горна Оряховица.

След проведено гласуване по предложението за мотиви в изготвения проект за решение и при резултат 2 гласа „против“ и 1 глас „за“ – не се приемат мотивите, предложени в проекта за решение, в частта относно липсата на компетентност на административния ръководител да издава заповед по чл. 327 ЗСВ по отношение на свой заместник.
След проведено гласуване и при резултат 3 гласа „за“ се приема предложения проект за решение, в частта касаеща диспозитива на решението.
Предвид горното,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	Предлага на съдийската колегия на Висшия съдебен съвет, на основание чл. 327, ал. 3 от Закона за съдебната власт, да приеме за сведение заповед № 598/30.10.2025 г. на административния ръководител на Районен съд – Горна Оряховица, с която, на основание чл. 327, ал. 1 ЗСВ, е обърнато внимание на Пламен Ангелов Станчев – заместник на административния ръководител на Районен съд – Горна Оряховица, и същата да се приложи към кадровото дело на съдията.
1.2.	Да се внесе в заседание на съдийската колегия на ВСС с мотиви, съгласно проведеното гласуване.

2. ОТНОСНО: Акт за резултати от извършена комплексна планова проверка в Административен съд – Бургас по административни и касационни дела, възложена със заповед № ПП-25-29/02.06.2025 г. на главния инспектор на ИВСС.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение акт за резултати от извършена комплексна планова проверка в Административен съд – Бургас по административни и касационни дела, възложена със заповед № ПП-25-29/02.06.2025 г. на главния инспектор на Инспектората към Висшия съдебен съвет, постъпил във ВСС с рег. индекс № ВСС-17264/03.12.2025 г.
2.2. Изисква от Инспектората към Висшия съдебен съвет информация относно предприетите от административния ръководител на Административен съд – Бургас мерки за изпълнение на препоръките, дадени в акта от проверката, съгласно уведомлението по чл. 58, ал. 4 от Закона за съдебната власт.

3. ОТНОСНО: Сигнал, изготвен на основание чл. 54, ал. 1, т. 5 ЗСВ, с изх. № СР-17-418/20.11.2025 г. на ИВСС, постъпил във ВСС с рег. индекс № ВСС-16824/24.11.2025 г.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение сигнала, изготвен на основание чл. 54, ал. 1, т. 5 ЗСВ, с изх. № СР-17-418/20.11.2025 г. на ИВСС, постъпил във ВСС с рег. индекс № ВСС-16824/24.11.2025 г.
3.2. Изисква от ИВСС информация относно предприетите от административния ръководител на Окръжен съд – Бургас мерки за изпълнение на препоръката, дадена в сигнала по чл. 54, ал. 1, т. 5 ЗСВ, с изх. № СР-17-418/20.11.2025 г. на ИВСС, съгласно уведомлението по чл. 58, ал. 4 ЗСВ.

4. ОТНОСНО: Становища и сигнал, изготвени на основание чл. 54, ал. 1, т. 5 ЗСВ, с изх. № Ж-25-851, 879, 982 и 984 от 05.12.2025 г. на ИВСС, постъпили във ВСС с рег. индекс № ВСС-17418/05.12.2025 г.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение становища и сигнал, изготвени на основание чл. 54, ал. 1, т. 5 ЗСВ, с изх. № Ж-25-851, 879, 982 и 984 от 05.12.2025 г. на ИВСС, постъпили във ВСС с рег. индекс № ВСС-17418/05.12.2025 г.
4.2. Изисква от ИВСС информация относно предприетите от административния ръководител на Софийски градски съд мерки за изпълнение на препоръките, дадени в сигнала по чл. 54, ал. 1, т. 5 ЗСВ, с изх. № Ж-25-851, 879, 982 и 984 от 05.12.2025 г. на ИВСС, съгласно уведомлението по чл. 58, ал. 4 ЗСВ. 
4.3. Изисква информация от административния ръководител на Софийски градски съд за хода и евентуалното приключване на дисциплинарното производство, образувано със заповед № РД-08-4404/12.06.2024 г. на и.ф. председател на СГС, срещу съдия Анелия Щерева.

5. ОТНОСНО: Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.04.2025 г. - 30.09.2025 г.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Отлага разглеждането на точката за следващото заседание на Комисията.

6. ОТНОСНО: Информация от ИВСС относно предприетите от и. ф. административен ръководител на Районен съд – Мездра мерки за изпълнение на препоръките, дадени в сигнал, изготвен на основание чл. 54, ал. 1, т. 5 ЗСВ, с изх. № Ж-25-74/27.02.2025 г. на ИВСС (рег. индекс № ВСС-5636/12.11.2025 г. на ВСС).

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. Приема за сведение информация от ИВСС относно предприетите от и. ф. административен ръководител на Районен съд – Мездра мерки за изпълнение на препоръките, дадени в становище и сигнал, изготвени на основание чл. 54, ал. 1, т. 5 ЗСВ от инспектор Мария Нейкова, с изх. № Ж-25-74/27.02.2025 г. на ИВСС, постъпила във ВСС с рег. индекс № ВСС-5636/12.11.2025 г.

7. ОТНОСНО: Информация от ИВСС относно предприетите от административния ръководител на Районен съд – Велинград мерки за изпълнение на препоръките, дадени в акт за резултати от извършена комплексна планова проверка, възложена със Заповед № ПП-25-23/09.05.2025 г. на главния инспектор на ИВСС (вх. рег. индекс № ВСС-13942/13.11.2025 г. на ВСС).

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. Приема за сведение информация от ИВСС относно предприетите от административния ръководител на Районен съд – Велинград мерки по изпълнение на препоръките, дадени в акта за резултати от извършена комплексна планова проверка на РС – Велинград по граждански дела, възложена със Заповед № ПП-25-23/09.05.2025 г. на главния инспектор на Инспектората към Висшия съдебен съвет, постъпила във ВСС с вх. № ВСС-13942/13.11.2025 г.

8. ОТНОСНО: Сигнал от „Джей Анд ай“ ЕООД, ЕИК 204709773, относно неправомерно извършване на продажба на имущество по т. д. № 3 от 2018 г. по описа на Окръжен съд град Видин, рег. индекс № 94-00-184/23.09.2025 г. (вх. рег. индекс № ВСС-17456/08.12.2025 г., изх. № 94-00-184/03.12.2025 г. на Министерство на правосъдието).

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. Приема за сведение сигнал от „Джей Анд ай“ ЕООД относно неправомерно извършване на продажба на имущество от несъстоятелната маса на „Александър принт“ ЕООД, в открито производство по несъстоятелност по търг. дело № 3/2018 г. по описа на Окръжен съд – Видин, постъпил във ВСС с рег. индекс № ВСС-17456/08.12.2025 г.
8.2. Да се уведоми „Джей Анд ай“ ЕООД, за настоящото решение на Комисията, като за целта бъде изпратено извлечение по т. 8 от този протокол. 

9. ОТНОСНО: Решение № 11714 от 19.11.2025 г., постановено по адм. дело № 12075/2024 г. по описа на Върховния административен съд – Петчленен състав – ІІ колегия.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. Приема за сведение решение № 11714 от 19.11.2025 г., постановено по административно дело № 12075/2024 г. по описа на Върховния административен съд Петчленен състав – ІІ колегия. 

10. ОТНОСНО: Писмо от Министъра на правосъдието с изх. № 99-00-171#3/09.12.2025 г. относно предоставяне на информация (принос) от страна на Република България за подготвянето на седмия годишен Доклад за върховенство на закона в  Европейския съюз за 2026 г.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. Възлага на Деница Захариева – началник отдел „Дисциплинарни производства на съдии“, дирекция „Дисциплинарна дейност“, да изготви проект на отговор, който да се внесе за разглеждане на следващото заседание на Комисията.

11. ОТНОСНО: Доклад от началник отдел „Международна дейност“, дирекция „Международна дейност, връзки с обществеността и протокол“ относно въпросник за независимост на съдебната власт разработен от Европейската мрежа на съдебните съвети съвместно с Генерална дирекция „Правосъдие и потребители“ на Европейската комисия.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. Възлага на Деница Захариева – началник отдел „Дисциплинарни производства на съдии“, дирекция „Дисциплинарна дейност“, да изготви отговор до дирекция „Международна дейност, връзки с обществеността и протокол“.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	/П/

АТАНАСКА ДИШЕВА